1.sz. melléklet

**Petőfi Sándor Művelődési Ház (7140 Bátaszék, Szent István tér 7.)**

**átalakításának tervezési programja**

**Meglévő állapot:**

Az épület alatt 65m2 alapterületű pince helyezkedik el. A pincében az épület fűtését biztosító kazán működik.

A földszinten található a 114 m2-es nézőtér 44m2-es színpaddal, valamint 56m2-es kiállító teremmel és további kiszolgáló helyiségekkel (stúdió, előcsarnok, vizesblokkok, öltöző). Az épületben található az 53 m2-es zöldterem, valamint az irodák és a további kiszolgáló helyiségek.

A helyiségek karbantartása folyamatos, azonban nem odázható tovább a nézőtér parkettájának felújítása, illetve az épület belső festése és a nyílászárók mázolása sem. Több rendezvény esetén a helyiségek kapacitása nem megfelelő, nem tudják biztosítani a megjelenő látogatók kiszolgálását. Az épület több külső teherhordó falán repedések jelentek meg. A repedések vizsgálata jelenleg folyamatban van. Néhány hónap szükséges ahhoz, hogy a repedések méréséből következően intézkedési terv készülhessen a helyreállítási munkák tekintetében.

**A rendelkezésre álló tervdokumentáció tartalma:**

Már korábban is felmerült az az igény, miszerint tágasabb - több funkció ellátására képes épület együttest kellene kialakítani. 2009. évben megtervezésre került a művelődési ház átalakításának és bővítésének módja. A művelődési ház épületének egy része elbontásra, másik része átalakításra került. Átépítés során próbaterem került kialakításra, illetve új építésű kiszolgáló helyiségek készülnek. Az új építésű rendezvény terem 300 fő befogadására alkalmas. A Csanády-ház átépítésével, bővítésével kétszintes kialakítású városi könyvtár kerül elhelyezésre. Az építési munkák becsült értéke 900 millió Forint. A városi könyvtár esetleges elhagyásával a kivitelezési munkák becsült értéke 520 millió Forint.

**Bátaszék Város Önkormányzatának finanszírozási lehetőségei:**

Az Önkormányzat az épület 2009. évben megtervezett változatának kivitelezését saját forrásból nem tudja finanszírozni, ahogyan a csökkentett műszaki tartalmú változatot sem.

A jelenlegi pályázati felhívások áttekintése után megállapítható, hogy pályázati forrás sem lehet bevonni, mivel ilyen jellegű megvalósulás a pályázati felhívásban szereplő feltételeknek nem felel meg.

Saját forrás biztosítás mellett szükséges megvalósítani a meglévő épület átalakítását az igényekhez leginkább igazodó módon.

**Tervezési feladat meghatározása:**

A meglévő épület átalakítása szükséges nagyobb látogató szám befogadására alkalmas nézőtér kialakításával, megfelelő méretű színpad kiépítésével. Az átalakítással érintett helyiségek: nézőtér, színpad, kiállító terem és további kiszolgáló helyiségek (stúdió, előcsarnok, vizesblokkok, öltöző), zöldterem. A vizesblokkok elhelyezése történhet a meglévő épületben, vagy új épületrész kialakításával is.

Kivitelezés becsült bruttó összege:

Felújítás: 357 m2 x 190.000,-Ft= 67.830.000,-Ft

Új építés: 25 m2 x 317.000,-Ft= 7.925.000,-Ft

 **75.755.000,-Ft**

A tervdokumentáció elvárt tartalma:

Vázlatterv készítése költségbecsléssel.

Bátaszék, 2016. február 18.